തിരുവനന്തപുരം കോർപ്പറേഷൻ

കേരളത്തിലെ ആറ് കോർപ്പറേഷനുകളിൽ ഒന്നാണ് **തിരുവനന്തപുരം കോർപ്പറേഷൻ**. തിരുവനന്തപുരം കോർപ്പറേഷന്റെ വിസ്തൃതി 214.86 ചതുരശ്രകിലോമീറ്റർ വിസ്തൃതിയിൽ വ്യാപിച്ചുകിടക്കുന്ന ഈ നഗര കോർപ്പറേഷനിൽ 101 വാർഡുകളും 957,730 ജനസംഖ്യയുമുണ്ട്. കേരളത്തിൽ ആദ്യമായി രൂപീകരിച്ച കോർപ്പറേഷനാണ് തിരുവനന്തപുരത്തേത്. സ്വാതന്ത്ര്യത്തിനുമുമ്പ് രൂപം കൊണ്ട് ഏക കോർപ്പറേഷനും ഇതാണ്.

1940-ൽ രൂപീകരിച്ച തിരുവനന്തപുരം സിറ്റി മുനിസിപ്പൽ ആക്റ്റിലെ നാലാം വകുപ്പ് പ്രകാരം രൂപം കൊണ്ടതാണ് തിരുവനന്തപുരം കോർപ്പറേഷൻ. ഇത് രൂപം കൊണ്ടത് 1940 ഒക്ടോബർ 30-നാണ്. 

തിരുവനന്തപുരം താലൂക്കും നെയ്യാറ്റിൻകര താലൂക്കും ഭാഗികമായും തിരുവനന്തപുരം കോർപ്പറേഷനിൽ ഉൾപ്പെടുന്നു. കൂടാതെ തിരുവനന്തപുരം, നേമം, വട്ടിയൂർക്കാവ്, കഴക്കൂട്ടം, കോവളം (ഭാഗീകം, നിയോജകമണ്ഡലത്തിലെ 5 വാർഡുകൾ) എന്നീ നിയമസഭാമണ്ഡലങ്ങളും തിരുവനന്തപുരം കോർപ്പറേഷനിൽ സ്ഥിതിചെയ്യുന്നു.

തിരുവനന്തപുരം കോർപ്പറേഷനിൽ 23 റവന്യൂ വില്ലേജുകൾ സ്ഥിതിചെയ്യുന്നു. അവ പാങ്ങപ്പാറ, ഉളിയാഴ്ത്തുറ, കഴക്കൂട്ടം, അയിരൂപ്പാറ, വിഴിഞ്ഞം, തൈക്കാട്, മണക്കാട്, തിരുമല, ചെറുവയ്ക്കൽ, ഉള്ളൂർ, പട്ടം, കുടപ്പനക്കുന്ന്, പേരൂർക്കട, കവടിയാർ,  വട്ടിയൂർക്കാവ്, ശാസ്തമംഗലം, പേട്ട, വഞ്ചിയൂർ, കടകമ്പള്ളി, മുട്ടത്തറ, ആറ്റിപ്ര, തിരുവല്ലം, നേമം. 

കേരളത്തിലെ മറ്റ് കോർപ്പറേഷനുകൾ തൃശ്ശൂർ, കൊല്ലം, കൊച്ചി, കോഴിക്കോട് കണ്ണൂർ എന്നിവയാണ്. ബിജെപി പ്രതിനിധി ആയ വി. വി. രാജേഷ് ആണ് ഇപ്പോഴത്തെ തിരുവനന്തപുരം കോർപ്പറേഷൻ മേയർ.(ഇന്ത്യയിലെ ഏറ്റവും പ്രായം കുറഞ്ഞ മേയറാണ്)

## ചരിത്രം
തിരുവിതാംകൂർ രാജ്യത്തെ രാജാവായിരുന്ന ആയില്യം തിരുനാളിന്റെ ഭരണകാലത്ത് 1877-ൽ തിരുവനന്തപുരത്ത് കൺസർവൻസി വകുപ്പ് ആരംഭിച്ചു. ഈ ക്രമീകരണ പ്രകാരം, നഗരത്തെ കോട്ടയ്ക്കകം (കോട്ടയ്ക്കുള്ളിലെ പ്രദേശങ്ങൾ), ചാല, ശ്രീവരാഹം, മണക്കാട്, പേട്ട എന്നിങ്ങനെ 5 ഡിവിഷനുകളായി വിഭജിച്ചു.

കൺസർവൻസി കമ്മിറ്റിയുടെ ആദ്യ പ്രസിഡന്റ് ദിവാൻ പേഷ്കാർ ഇരവിപേരൂർ പിള്ള ആയിരുന്നു. കമ്മിറ്റിയിൽ ആകെ 19 അംഗങ്ങളുണ്ടായിരുന്നു. 1920 ൽ തിരുവനന്തപുരം മുനിസിപ്പാലിറ്റി നിലവിൽ വന്നു. രണ്ട് പതിറ്റാണ്ടുകൾക്ക് ശേഷം, ശ്രീ ചിത്തിര തിരുനാൾ ബാലരാമ വർമ്മയുടെ ഭരണകാലത്ത്, 1940 ഒക്ടോബർ 30 ന് തിരുവനന്തപുരം മുനിസിപ്പാലിറ്റി മുനിസിപ്പൽ കോർപ്പറേഷനായി മാറി.

## ഭരണനിർവ്വഹണം
നഗര കോർപ്പറേഷന്റെ ഭരണം മേയറുടെ നേതൃത്വത്തിലുള്ള 100 അംഗങ്ങളുള്ള ഒരു കൗൺസിലാണ് നടത്തുന്നത്. കൗൺസിലിലെ അംഗങ്ങളെ ഓരോ അഞ്ച് വർഷത്തിലും തിരഞ്ഞെടുക്കുന്നു, ഏറ്റവും പുതിയ തിരഞ്ഞെടുപ്പ് 2025-ൽ ആയിരുന്നു. കേരള മുനിസിപ്പാലിറ്റീസ് ആക്ടിൽ വ്യവസ്ഥ ചെയ്തിട്ടുള്ള അധികാരങ്ങൾ വിനിയോഗിക്കുന്നതിനും, അത്തരം ചുമതലകൾ നിർവഹിക്കുന്നതിനും അല്ലെങ്കിൽ അത്തരം പ്രവർത്തനങ്ങൾ നിർവഹിക്കുന്നതിനുമായി ഇത് സ്റ്റാൻഡിംഗ് കമ്മിറ്റികൾ രൂപീകരിക്കുന്നു.

മേയറെ കൗൺസിലർമാർക്കിടയിൽ നിന്ന് തിരഞ്ഞെടുക്കുന്നു. കൗൺസിൽ യോഗങ്ങൾക്ക് അധ്യക്ഷത വഹിക്കുന്ന മേയർ മുനിസിപ്പൽ കോർപ്പറേഷന്റെ ഭരണപരമായ പ്രവർത്തനങ്ങളുടെ മൊത്തത്തിലുള്ള മേൽനോട്ടത്തിനും നിയന്ത്രണത്തിനും ഉത്തരവാദിയാണ്.

ധനകാര്യ സ്റ്റാൻഡിംഗ് കമ്മിറ്റി ചെയർമാൻ കൂടിയായ ഡെപ്യൂട്ടി മേയർ, മേയറുടെ അസാന്നിദ്ധ്യത്തിൽ കൗൺസിൽ യോഗങ്ങളിൽ അധ്യക്ഷത വഹിക്കുന്നു. ടിഎംസിയുടെ സെക്രട്ടറി കേരള സർക്കാർ നേരിട്ട് നിയമിക്കുന്ന ഒരു സിവിൽ സർവ്വീസുകാരനാണ്. നഗരത്തിലെ ക്രമസമാധാനപാലനം തിരുവനന്തപുരം സിറ്റി പോലീസ് കമ്മീഷണറാണ് കൈകാര്യം ചെയ്യുന്നത്. നന്ദാവനത്തിലെ ആംഡ് റിസർവ് ക്യാമ്പും പേരൂർക്കടയിലെ എസ്എപി ക്യാമ്പും ഉൾപ്പെടെ നഗരത്തിലെ പോലീസ് സേനയുടെ ആകെ ശേഷി ഏകദേശം 4,500 ആണ്.

1940-ൽ  30.66 ചതുരശ്ര കിലോമീറ്റർ വിസ്തൃതിയുണ്ടായിരുന്ന കോർപ്പറേഷൻ യഥാർത്ഥത്തിൽ 24 വാർഡുകളായിട്ടാണ് വിഭജിക്കപ്പെട്ടിരുന്നത്. കാലക്രമേണ,  100 വാർഡുകളായി വളർന്ന നഗര കോർപ്പറേഷൻ, ഇപ്പോൾ തിരുവനന്തപുരം കോർപ്പറേഷൻ കൗൺസിൽ നിയമസഭ കഴിഞ്ഞാൽ കേരളത്തിലെ രണ്ടാമത്തെ വലിയ ജനാധിപത്യപരമായി തിരഞ്ഞെടുക്കപ്പെട്ട സ്ഥാപനമാണ്.

## മേയർമാരുടെ പട്ടിക


{
  "type": "ExternalData",
  "service": "geoline",
  "properties": {
    "stroke": "#0000ff",
    "stroke-width": 2
  },
  "query": "\nSELECT ?id ?idLabel (concat('', ?idLabel, '') as ?title) WHERE\n{\n?id wdt:P361 wd:Q7785507 . # ward of TVM corp\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}


## വാർഡുകൾ
ലഘുചിത്രം|കോർപ്പറേഷൻ ഓഫീസ്
# കഴക്കൂട്ടം
# ചന്തവിള
# കാട്ടായിക്കോണം
# ശ്രീകാര്യം
# ചെറുവയ്ക്കൽ
# ഉള്ളൂർ
# ഇടവക്കോട്
# ചെല്ലമംഗലം
# ചെമ്പഴന്തി
# പൗഡികോണം
# ഞാണ്ടൂർക്കോണം
# കിണവൂർ
# മണ്ണന്തല
# നാലാഞ്ചിറ
# കേശവദാസപുരം
# മെഡിക്കൽ കോളേജ്
# പട്ടം
# മുട്ടട
# കുടപ്പനക്കുന്ന്
# പാതിരിപ്പള്ളി
# ചെട്ടിവിളാകം
# ശാസ്തമംഗലം
# കവടിയാർ
# കുറവൻകോണം
# നന്തൻകോട്
# കുന്നുകുഴി
# പാളയം
# തൈക്കാട്
# വഴുതയ്ക്കാട്
# കാഞ്ഞിരംപാറ
# പേരൂർക്കട
# തുരുത്തുംമല
# നെട്ടയം
# കാച്ചാണി
# വാഴോട്ടുകോണം
# വട്ടിയൂർക്കാവ്
# കൊടുങ്ങാനൂർ
# പി.ടി.പി. നഗർ
# പാങ്ങോട്
# തിരുമല
# വലിയവിള
# പൂജപ്പുര
# വലിയശാല
# ജഗതി
# കരമന
# ആറന്നൂർ
# മുടവൻമുകൾ
# തൃക്കണ്ണാപുരം.
# നേമം
# പൊന്നുമംഗലം
# പുന്നയ്ക്കാമുകൾ
# പാപ്പനംകോട്
# എസ്റ്റേറ്റ്
# നെടുങ്കാട്
# കാലടി
# മേലാങ്കോട്
# പുഞ്ചക്കരി
# പൂങ്കുളം
# വേങ്ങാനൂർ
# മുല്ലൂർ
# കോട്ടപ്പുറം
# വിഴിഞ്ഞം
# ഹാർബർ
# വെള്ളാർ
# തിരുവല്ലം
# പൂന്തുറ
# അമ്പലത്തറ
# കമലേശ്വരം
# കളിപ്പാൻകുളം
# ആറ്റുകാൽ
# ചാല
# മണക്കാട്
# കുര്യാത്തി
# പുത്തൻപള്ളി
# മാണിക്യവിളാകം
# ബീമാപ്പള്ളി ഈസ്റ്റ്
# ബീമാപ്പള്ളി
# മുട്ടത്തറ
# ശ്രീവരാഹം
# ഫോർട്ട്
# തമ്പാനൂർ
# വഞ്ചിയൂർ
# ശ്രീകണ്ഠേശ്വരം
# പെരുന്താന്നി
# പാൽക്കുളങ്ങര
# ചാക്ക
# വലിയതുറ
# വള്ളക്കടവ്
# ശംഖുമുഖം
# വെട്ടുകാട്
# കരിയ്ക്കകം
# കടകംപള്ളി
# പേട്ട
# കണ്ണമ്മൂല
# അണമുഖം
# ആക്കുളം
# കുളത്തൂർ
# ആറ്റിപ്ര
# പൗണ്ട്കടവ്
# പള്ളിത്തുറ

## അവലംബം

*http://www.corporationoftrivandrum.in/ 
*http://www.trend.kerala.gov.in  
*http://lsgkerala.in/ 

വർഗ്ഗം:കേരളത്തിലെ മുനിസിപ്പൽ കോർപ്പറേഷനുകൾ
വർഗ്ഗം:തിരുവനന്തപുരം ജില്ല